ગોધરા. પંચમહાલ, દાહોદ અને મહિસાગર જિલ્લાના બેરોજગારો માટે તા. 26મી ઓક્ટોબરના રોજ ગોધરા ખાતે મેગા જોબફેરનું આયોજન કરવામાં આવ્‍યું છે. જેમાં ખાનગી ક્ષેત્રના ઔદ્યોગિક એકમોમાં કાયમી, કોન્‍ટ્રાક્ટ અને આઉટ સોર્સિંગથી તથા મુખ્યમંત્રી એપ્રેન્ટિસ યોજના હેઠળ રોજગારવાંચ્છુ ઉમેદવારોની ભરતી થનાર છે. રાજ્યના શ્રમ અને રોજગાર વિભાગ, ગાંધીનગરની રોજગાર અને તાલીમ કચેરી, પંચ. જિલ્લા વહીવટી તંત્ર, પંચ., દાહોદ અને મહિ. જિલ્લા રોજગાર કચેરીના સંયુક્ત ઉપક્રમે કલસ્ટર કક્ષાનો આ મેગા જોબફેર ઉક્ત તારીખે ગોધરાની શેઠ પી.ટી.આર્ટસ એન્ડ સાયન્સ કોલેજના મેદાનમાં સવારે ૯/૦૦ કલાકથી શરૂ થશે. લાયકાત ધરાવતા ઉમેદવારો આ જોબફેરમાં ભાગ લઇ શકશે.